text: 18 Jehovaqa kikillanpuni, Jallpʼatapis paraisoman tukuchinqapuni (Génesis 1:27, 28). Payqa, saqra ruwayta chiqnikullanpuni. Llaqtantataq munakullanpuni, chayrayku tumpamantawan paykunarayku maqanakunqa (Salmo 11:7). Pisimantawan, Génesis 3:15 pʼitipi nisqan, sinchi llakiypi tukukunanta suyachkanchik. Jehovaqa sutinta llimphuchananpaq, llaqtanta jarkʼananpaq ima, "tukuy maqanakupi atipaq" kasqanta juktawan rikuchinqa (Zacarías 14:3; Apocalipsis 16:14, 16).